# data[].attributes.body
Käisime klassiga 12. mail Palamusel, et saada teada, kuidas kunagi elati ja koolis käidi. Mina tegin pilti ühel näitusel olevast raamatust, kus on kirjas kuraator Tõnu Esko Y kromosoomi järjestus. Kromosoomid on raku tuuma sees asuvad DNA-molekulid. Huvitav fakt selle raamatu kohta on see, et kui piibel võtta mõõtühikuks, mahuks kuraatori kogu DNA järjestus 2000 piiblisse. Pildi all paremas nurgas, asub Kiip, mida kasutatakse DNA järjestuse lugemiseks. Ühe kiibiga saab analüüsida korraga 24 inimest!

Sebastian Suppi

# data[].attributes.body
12. mail käisime klassiga Palamusel “Kevade” muuseumis. Minu arust oli kõige põnevam osa vanaaegne koolitund, sest saime lugeda gooti kirjas teksti ja täita vanaaegset tunnistust. Kuigi sadas vihma ning välistuur jäi ära oli meil siiski tore ja huvitav kogemus.
Oliver

# data[].attributes.body
12. mail käisime klassiga Palamusel. Kuigi vihma sadas ning me õues aega ei saanud veeta, saime osa “Kevade”-aegsest koolitunnist ning saime ringi vaadata vanas koolimajas ning ka 2. korrusel asuvas muuseumis.
Minu arust oli õppekäik tore ning saime klassiga mõnusalt aega veeta.

Kirjutas Paula

# data[].attributes.body
12. Mail oli meil klassiga õppekäik Palamusele. Sadas vihma, aga mitte palju.
mina leidsin, et Peeter oli kunagi siin olnud. Ta võis olla siin eelmine nädal või 100 aastat tagasi me kunagi ei tea.

Hendrik Laar

# data[].attributes.body
12. Mail oli meil klassiga õppekäik Palamusele. Kahjuks sadas vihma, aga siseruumides oli isegi huvitavam kui õues. Palamuse kool alustas tegevust juba aastal 1687 köstri koolina. Aastal 1824 muudetii see Palamuse kihelkonnakooliks. Kooli siiseruumid annavad hea eettekujutuse, milline oli 150 aastat ja rohkem tagasi koolielu. Seal oli palju huvitavaid esemeid kaasaarvatud pildil olev tikand.

Robert Paron

# data[].attributes.body
Me käisime 12.mail klassiga Palamusel õppekäigul, kus oli filmitud film "Kevade". Me saime kogeda kuidas nägi välja üks 2.talve tund. Me arvutasime, lugesime, õppisime geograafiat, kirjutasime sulepeaga, laulsime ja saime tunnistuse mille me saime ise oma oskuste põhjal hinnata. Ma sain teada, et arvutamisek  kasutati arve lauda, kus alustati lugemist alt poolt ja ,et köstrile kuulus pool kooli maja,sest ta elas kooli majas. Tuli välja,et vanasti kasutati kahe poolset tahvlit, et erineva talve lapsed saaks oma ülesandeid näha ja ,et laua taga istuti neljakesi. Mulle meeldis ka väga teisel korrusel asuv näitus.

Laura Lumi Orub

# data[].attributes.body
Palamusel olevas muuseumis käik oli väga põnev sest seal oli palju erinevaid andmeid mida tavaliselt filmist teada poleks saanud.
Lisaks oli seal ka palju interaktiivseid eksponaate, mis pakkusid huvi pikemaks ajaks. Pärast bussis viktoorini mängides oli lihtne kokku võtta uuritud teemat.
Kokkuvõtteks arvan ma, et sarnaseid ekskursioone võiks veel teha olgu kas vihmane ilm või mitte.
Tau Sebastian Mölder

# data[].attributes.body
Käisime klassiga 12. mail Palamusel õppekäigul. Kuigi polnud võimalik halva ilma tõttu teha väljas tuuri, saime kogeda 2. talve õpilaste õppetundi, näha kunstinäitust koolimaja teisel korrusel ja vaadata, kuidas oli koolielu ja koolimaja Oskar Lutsu ajal. Pildil on plakat klassitoast.

Helina

# data[].attributes.body
Me käisime klassiga 12. mail Palamuse kihelkonna kooli muuseumis. Raamatus ei räägitud väga palju köstri ruumidest ja filmis neid ka ei näidatud. Köstril oli tegelikult neli tuba või kuidas neid tollel ajal nimetati, kambrit: söögikamber, köök, magamiskamber ja saal.

Joel

# data[].attributes.body
12. mail käisime õppekäigul Palamusel “Kevade” sündmuspaiku vaatamas. Peamiselt keskundusime 1837. a ehitatud Palamuse kihelkonnakoolile. Pool koolimaja koosneb kösteri eluruumidest, ülejäänud kooliruumidest: klassist, poiste toast ja õpetaja toast. Kuni 1975-da aastani toimus majas õppetöö, praegu tegutsem seal (värskelt renoveeritud) muuseum, mis eksponeerib kösteri ja klassiruume ja kus toimuvad mineviku koolitunnid millest võtsime osa ka meie.

Karl Oliver

# data[].attributes.body
Poiste toa akna taga võib näha kodukäijat tegemas "Tot-tot-tot". Punane ja silmavalged välkusid. Nii nägi ka meie klass üht kodukäijat. See juhtus nii:
Läksime klassiga Palamusele õppekäigule. Läksime poiste tuppa ja kuulsime:
Keegi: "No mis sa vahid! Tee tuli surnuks."
Imelik: "Seal akna taga oli keegi"
Keegi: "Kes seal siis oli?"
Imelik: "Ma ei tea. Aga... aga niisuke kole nägu oli, nagu põleks sugugi inimese nägu olnd. Punane... punane... ja silmavalged välkusid"
Keegi: "Köster, kes seal muu võis olla"
Imelik: "Ei, ei, see ei olnd köster. See ei olnudki inimene. See ei olnd inimese nägu. See oli - see oli -"
Keegi: "KODUKÄIJA"

Aga tegelikult oli see hoopis Toots.

Kirjutas Triinu

# data[].attributes.body
Me käisime klassiga vaatamas, kuidas koolis vanasti käidi ning proovisime, kuidas oli olla 2. talve õpilased ning pärast käisime ka kooli 2. korrusel muuseumis, kus oli palju vägevat kunsti ja muud.

Artur Rass

# data[].attributes.body
Käisime Palamuse kihelkonnakooli  uudistamas, kus saime õppida nagu tolleaegsed kooliõpilased. Klassituppa astudes tervitasid meid koheselt tsaar Nikolai teise pilt ning hubane vanaaegne õhkkond. Saime teada, et köstrile ja tema perele kuulus pool majast ning esiti magasid kaugelt nurga tüdrukud köstri köögis. Pärast koolitundi saime veel ringi uudistada ja tutvuda vanaaegsete eluoludega. Õpetaja tuba oli kitsas, kuid suhteliselt hubane. Seina ehtisid peegel ja seep ning lauda kaunistas Tootsi taskute sisu. Seejärel viidi meid väheke modernsemasse majakesse, kus meid ootasid lõbusad tegevused. Mõni proovis oma kätt viiulis, mõni teine aga üritas kurikuulsat Lati Pac'i kätte saada.

Elisabeth

# data[].attributes.body
Minu arust oli kõige lahedam osa istuda sel samal koolipingil ja seista selles samas kohas, kus kunagi Oskar Luts ja kõik tema sõbrad on olnud. See tekitas kohati isegi kõheda tunde.
Väga põnev oli teada saada ka nendest pealtnäha tühistest vahedest tänapäeva ja tolleaegse mööbli vahel. Üpris meeltlahutav oli ka lugeda ja kuulda teisi lugemas gooti kirjas teksti.
Kokkuvõttes oli see üks väga tore ja mõnus koolitund!

Kirjutas Heli

# data[].attributes.body
Tallinna Reaalkooli 7.c klass käis 12.mail Palamusel. Õppekäigul nägime koolimaja, mis oli juba tuttav filmi "kevade" tseenidest. Saime ise ka osaleda u 1895-1899 aastatel toimunud koolitunnist, kus osalesime teise talve õpilastena. Saime näha nurka, kus Toots palju aega veetnud oli, nägime sahvrit, kus Toots end köstri eest varjanud oli ja ka poiste magamistuba, kus asus legendaarne aken, mille taga Toots oma oma klassivendi oli hirmutanud. Nägime ka õpetaja ja köstri eluruume ning tundus, et lõpuks jäid kõik rahule ja said midagi uut teada.

Kirjutas Timo

# data[].attributes.body
Käisime klassiga 12. mail Palamusel, kus saime filmis “Kevade” filmitud klassiruumis vanaaegset koolielu õppida. Õppisime vanaaegseid tähti, laulsime, rehkendasime arvelauaga ja lugesime luuletusi. Koolimaja teisel korrusel olid välja toodud väga huvitavad kunstiteosed, mille seast valisin mina pildil oleva masina. Selle sees käib ringiratast umbes 25 maali ja filmib kaamera ees käiat ühe maali stiilis.

Laur Lukas Laisaar

# data[].attributes.body
Me käisme neljapäeval, 12. mail Palamuse kihelkonnakooli muuseumis. Me tegime läbi  ühe teise talve koolitunni, kus saime gooti kirja lugeda ja sulepeaga kirjutada. Giid rääkis meile kooli ajaloost ja  Oskar Lutsu "Kevade" tegelaskujude prototüüpidest. Saime ka koolimajas ringi uudistada ja näha koolipoiste magamistuba, köstri eluruume ja kantseleid ning kooliõpetaja tuba. Pilt ongi tehtud kooliõpetaja toast, laual on näha viiul, mis õpetaja "Kevades" Arnole kinkis, Tootsi taskute sisu ja vanad ajalehed.
Kirjutas Kaisa

# data[].attributes.body
Käisime klassiga 14. mail Palamusel O. Lutsu “Kevade” muuseumis. Saime õppetunni 19. sajandi lõpu stiilis: lugesime gooti kirjas vana-eesti keelseid tekste ja kirjutasime endale õppeaasta lõputunnistuse tindiga. Pärast uurisime renoveeritud kihelkonnakooli, kust pärineb “Kevade” filmist suurem arv tegevuskohti. Vana kihelkonnakooli 2. korrusel oli modernse kunsti näitus. Teises majas oli hulk interaktiivseid mänge, tekste ja audiosalvestisi “Kevade” endast ja selle valmimisest.
Mulle isiklikult meeldis kõige rohkem kunstinäitus oma omapäraste ja erinevate teoste tõttu.

Kirjutas Marina

# data[].attributes.body
Me käisime klassiga Palamusel. Seal me kirjutasime sule ja tindiga ning saime teada, kuidas vanasti koolis oli ja seda, et koolis käimise eest pidi maksma. Palamuse on tuntud sellepärast, et seal on filmitud film "Kevade". Kirik on pärit aastast 1234 ja altar 17 saj lõpust.

Pihlik

# data[].attributes.body
Käisime 12. mail klassiga Palamusel. Käisime Palamuse kihelkonnakoolis ja muuseumis. Seal olid ka „Kevade” võttepaigad. Pildil on Palamuse kihelkonnakooli sahver, kus toimusid filmist näiteks episood, kus Kiir tahtis Tootsilt head poisslapse nime ja episood, kus Toots peitis end köstri eest sahvri ukse taha.

Jasper Vähk

# data[].attributes.attachment_caption
Timo ja Artur reageerimismängu proovimas

# data[].attributes.body
Palamuse klassiekskursioon oli väga tore ja meeldejääv me käisime palamuse kihelkonnamuuseumis, filmi "Kevade" klassiruumis, Palamuse kirikus ning kirjutasime sulepeaga. Muuseumis oli "Kevade" näitus ning palju väljapanekuid. Kõige rohkem jäi mulle silma ekspeditsioon nimega "Mitu pudelit võttis Toots riiulilt". Reageerimismäng põhines ühest tseenist filmis ja selle mängu mõte oli puudutada/lõgistada 20 pudelit riiulil enne kui pudel kustub. Mängu lõpus said oma skoori teada: roheline-puudutatud ning punane-ei jõudnud puudutada enne kui pudel kustus. Väljapanek tihti ei registreerinud klaasi puudutamist seega pidi seda lõgistama, et see registreeruks. Parim skoor mis saidi oli 19 puudutatud pudelit.

Arle Aron Reidma

# data[].attributes.body
Täna käisime klassiga Palamusel. Kõige paremini jäi meelde muidugi koolituba. Tegime läbi ka ühe teisele talvele mõeldud koolitunni, kus rehkendasime, lugesime, kirjutasime, laulsime ja tutvusime usuõpetusega. Vaatasime ringi ka praeguseks restaureeritud koolimajas.
Herta

# data[].attributes.body
Käisime enda armsa 7.c klassiga Palamusel Oskar Lutsu raamatu “Kevade” muuseumis.  Pildil on Imeliku kannel ja poiste voodid. Kõige rohkem meeldis ikka koolimaja ja teises majas, kus käisime söömas oli kõige toredam viiuli mängimine. Oli tore käia sellises ajaloolises majas ja vaadata neid samu asju, mis olid ka filmis.

Katleen Kahre

# data[].attributes.body
Võtsime osa 2.talve koolitunnist kus lugesime teksti, laulsime, rehkendasime, lugesime salmi ja mõistatust. Lisaks kirjutasime ka ise endale tindi ja sulepeaga tunnistuse mis oli väga huvitav.

Ellen

# data[].attributes.body
Käisime Palamusel „Kevade“ võtetepaigas. Koolimajast jäi mulle kõige rohkem silma poistetoast Imeliku voodi, mille tundsin kohe ära selle järgi, et sellel oli Imeliku kannel. Raamatus on ka öeldud, et ta mängis õhtul poistele „Unemarssi”.

Mirtel

# data[].attributes.body
Need on toots ja Arno kes tapavad koera?
Pilt on maalitud Palamuse coopi seinale Edward Von Lõnguse poolt.
kaRL JoHanNes tAltS

# data[].attributes.body
Klassireis Palamusele oli väga põnev. Saime teada, kuidas käis kihelkonnakoolis vanal ajal õppimine, kirjutasime sule ja tindiga, nägime köstri elamist ja palju muid põnevaid asju. Poiste magamistoa akna taga on Toots, kes teeb “dot-dot-dot”.

Ralf

# data[].attributes.body
Käisime Palamusel, “Kevade” võtete kohas. Saime näha filmist nähtud koolimaja ja klassiruumi. Lõpetuseks käisime veel kirikus, kus nägime kantslit.

Hans

# data[].attributes.body
Käisime aasta 2022 pKr maikuu 12. päeval klassiga Palamuses õppekäigul, kus viidi läbi koolitund, kus saime sulepea ja tindiga kirjutada. Pärast õppetundi käisime majas lihtsalt ringi ja vaatasime muud mida näitusele oli pandud. Seal oli ka võimalus vaadata katkendeid filmist "Kevade" ja mängida viiulit, viimase tõttu oli kogu aeg kosta kusagilt seina tagant viiuli pininat. Siis sõime ja läksime minema.

Rasmus K.

# data[].attributes.body
Siin ruumis magasid poisid. "Kevade" raamatus toimus siin palju tegevust näiteks nööpide kaotamine, kandle mängimine ja palju muud.

Joosep